
Tisztelt Képviselő- testület!

Az egészségügyi alapellátásról szóló 2015. évi CXXIII. törvény 6/A. §-a értelmében az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról. 
2023. szeptember 4. napján a Tolna Vármegyei Kormányhivatal megküldte az Országos Mentőszolgálat tájékoztató levelét az új alapellátási ügyeleti rendszerről. Az ügyeleti alapellátást 2023. október 1-től Tolna Vármegyében is az Országos Mentőszolgálat látja el.

Mivel a háziorvosi ügyelet működtetését eddig nálunk a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása látja el, ezért a Társulás munkaszervezete a feladat megszűnéséhez kapcsolódó változások átvezetésének előkészítését megkezdte, és az ehhez szükséges döntések meghozatalát kérjük a társult önkormányzatok képviselő-testületeitől és Társulási Tanácsától.

Szükségessé válik a társulási megállapodás módosítása, a háziorvosi ügyeletei feladatellátásra vonatkozó részek törlésével.

A módosító és az egységes szerkezetű társulási megállapodás az előterjesztés mellékletét képezi.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. §-a értelmében a képviselő-testület át nem ruházható hatáskörei közt szerepel az önkormányzati társulás létrehozása, megszüntetése, abból történő kiválás, a társulási megállapodás módosítása, társuláshoz, érdekképviseleti szervezethez való csatlakozás, abból történő kiválás. 
Az Mötv. 88. § (2) bekezdése alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Fentiekre tekintettel javasoljuk, hogy a Társulási megállapodás módosításnak jóváhagyását. Kérem az alábbi határozati javaslat elfogadását.


Határozati javaslat
Mórágy Község Önkormányzatának Képviselő-testülete úgy dönt, hogy
a) a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 8. számú módosítását - a határozat melléklete szerinti tartalommal jóváhagyja, 
b) felhatalmazza a város polgármesterét a társulási megállapodás módosításának és egységes szerkezetének aláírására.

Határidő: 2023. szeptember 30.
Felelős:   Glöckner Henrik polgármester
Határozatról értesül: Társulás


Mórágy, 2023. szeptember 12. 

Glöckner Henrik sk.
polgármester

